mohammed siraj in tears during india national anthem
తొలి అవకాశం.. సిరాజ్ కంటతడి!
హైదరాబాద్ స్పీడ్‌స్టర్ మహమ్మద్ సిరాజ్ టీం ఇండియాకు ఎంపికయ్యాడని తెలియగానే అతని కుటుంబంతో పాటు తెలుగు ప్రజలంతా ఆనందం వ్యక్తం వేశారు.
TNN | Updated:
Nov 5, 2017, 04:52PM IST
హైదరాబాద్ స్పీడ్&zwnj;స్టర్ మహమ్మద్ సిరాజ్ టీం ఇండియాకు ఎంపికయ్యాడని తెలియగానే అతని కుటుంబంతో పాటు తెలుగు ప్రజలంతా ఆనందం వ్యక్తం వేశారు. చాన్నాళ్ల తరవాత హైదరాబాద్&zwnj;కు చెందిన ఆటగాడు భారత్ తరఫున ఆడబోతున్నాడని మురిసిపోయారు. అయితే తుది జట్టులో చోటు ఉంటుందా లేదా అనే అనుమానం. కానీ సిరాజ్&zwnj;కు అవకాశం దక్కింది. కాన్పూర్&zwnj;లో శనివారం న్యూజిలాండ్&zwnj;తో జరిగిన రెండో టి20 మ్యాచ్&zwnj;లో సిరాజ్&zwnj; తీసుకున్నారు. మ్యాచ్&zwnj;కు ముందు ఇరు జట్లు జాతీయ గీతాలు ఆలపించడానికి మైదానంలోకి చేరుకున్నాయి. భారత జాతీయ గీతం ఆలపించిన తరవాత సిరాజ్ భావోద్వేగానికి గురయ్యాడు.
తొలిసారి భారత్&zwnj;కు ఆడుతున్న ఆనందమో, అంచెలంచెలుగా అతను ఎదిగిన తీరు గుర్తొంచిందో తెలియదు కానీ తనలోని భావోద్వేగాన్ని ఆపుకోలేకపోయాడు. కంటతడి పెట్టుకున్నాడు. అతను కళ్లు చెమర్చుకుంటున్న దృశ్యాలు కెమెరాకు చిక్కడం, దాన్ని మ్యాచ్ మధ్యలో టెలీకాస్ట్ చేయడంతో ప్రేక్షకులు ఫిదా అయిపోయారు. ఇక సోషల్ మీడియాలో అయితే సిరాజ్&zwnj;ను పొగుడుతూ పోస్టులు, ట్వీట్లు. అతను ఆడిన తొలి మ్యాచ్&zwnj;లో పెద్దగా రాణించకపోయినా క్రికెట్ అభిమానులు ఎక్కడా నిరాశపడలేదు. ఒక ఆటో డ్రైవర్ కొడుకు టీం ఇండియాకు ఆడుతున్నాడంటూ పొగడ్తలతో ముంచెత్తారు.
&mdash; Cricket Videos (@CricketKaVideos) November 4, 2017
Mohammed Siraj story is the classic rags to riches story. A humble beginning. A sporting talent. Luck. Life altering opportunity.
&mdash; Rashi Kakkar (@rashi_kakkar) November 4, 2017
When Nation is debating whether to stand for national anthem or not?
Tears in Mohammed Siraj eyes shows how true patriotic feels! #INDvNZ
&mdash; Boring... (@graphicalcomic) November 4, 2017
The national anthem gave tears to Mohammed Siraj. No hate-monger can take this moment away from him. Dil bole INDIA. #INDVSNZ
&mdash; Idle (@IdleSid) November 4, 2017
2017 ఐపీఎల్ సీజన్&zwnj;కు జరిగిన వేలం ద్వారా తొలిసారి సిరాజ్ వార్తల్లో నిలిచాడు. ఈ 23 ఏళ్ల పేసర్&zwnj;ను సన్&zwnj;రైజర్స్ హైదరాబాద్ రూ.2.6 కోట్ల రికార్డు ధరకు కొనుగోలు చేసింది. ఐపీఎల్&zwnj;లో ఆరు మ్యాచ్&zwnj;లు మాత్రమే ఆడిన సిరాజ్.. 10 వికెట్లు తన ఖాతాలో వేసుకున్నాడు. ఆ తరవాత ఇండియా &lsquo;ఎ&rsquo; జట్టుకు ఎంపికై దక్షిణాఫ్రికా, న్యూజిలాండ్ జట్లతో జరిగిన మ్యాచ్&zwnj;లలో ఆడి ఏడు వికెట్లు పడగొట్టాడు. ఇవన్నీ పక్కన పెడితే.. పేద కుటుంబం నుంచి వచ్చి అంతర్జాతీయ క్రికెటర్&zwnj;గా ఎదిగిన సిరాజ్ నేపథ్యానికే ఎక్కవ మంది ఫ్యాన్స్ అయిపోయారు. ఎన్నో ఆర్థిక ఇబ్బందులు, సవాళ్లు ఎదుర్కొని సిరాజ్ ఈ స్థాయికి చేరుకున్నాడు. అతని తండ్రి మహమ్మద్ గౌస్ ఇప్పటికీ హైదరాబాద్&zwnj;లో ఆటో నడుపుతున్నారు. సిరాజ్ భవిష్యత్తులో మరింత పైకి ఎదగాలని ఆశిద్దాం.